पुलिस से प्राप्त जानकारी के अनुसार किन्नू के समीप इंडिका कार सीएच 02 एए 3377 जोकि पालमपुर से चडीगढ़ जा रही थी। वहीं दूसरी तरफ अल्टो कार नंबर पीबी 10 डीएम 0702 लुधियाना से मां चिंतपूर्णी आ रही थी। करीब दोपहर 11 बजे इंडिका कार के चालक ने अन्य वाहन से ओवरटेक करते हुए विपरित दिशा से आ रही अल्टो कार को सीधे टक्कर मार दी। इसमें अल्टो कार में बैठे तीन लोग गंभीर रूप से जख्मी हो गए। उन्हें तुरंत अंब अस्पताल रेफर किया गया, जहां उनकी गंभीर हालत को देखते हुए क्षेत्रीय अस्पताल भेज दिया है, जबकि अन्य दो लोगों को हल्की चोटें आई हैं। घायलों में लुधियाना निवासी राजविंद्र कौर, राजरानी एवं स्नेहा हैं।